|  |
| --- |
| **HRVATSKA POLJOPRIVREDNA KOMORA**  **Ulica grada Vukovara 78, 10116 Zagreb, HRVATSKA**  **Tel: +385 (01) 6109 809 Fax: +385 (01) 6109 810**  **komora@komora.hr www.komora.hr**  **OIB: 70354371893** |

**KONZULTACIJE**

**PROGRAMIRANJE STRATEŠKOG PLANA ZAJEDNIČKE POLJOPRIVREDNE POLITIKE 2023. - 2027.**

**DNEVNI RED:**

1. Prezentacija Izravna plaćanja
2. Prezentacija Ruralni razvoj IAKS mjere
3. Prezentacija Ruralni razvoj Non IAKS mjere
4. Ispunjavanje Upitnika
5. Rasprava prema pitanjima iz Upitnika
6. Ostalo

**BILJNI SEKTOR**

**DATUM: 16.11.2021. (11.00-16.00)**

**SUDIONICI:**

* Predsjednici i članovi biljnih sektora (ratarstvo, povrtlarstvo, voćarstvo, maslinarstvo): 14
* Zaposlenici HPK: 3
* Predstavnici Ministarstva poljoprivrede: 2
* Ukupno 19 sudionika.

**STOČARSKI SEKTOR**

**DATUM: 17.11.2021. (11.00-14.30)**

**SUDIONICI:**

* Predsjednici i članovi stočarskih sektora (govedarstvo, svinjogojstvo, mljekarstvo, peradarstvo, pčelarstvo): 18
* Zaposlenici HPK: 3
* Predstavnici Ministarstva poljoprivrede: 3

**UKUPNO ISPITANIH: 32**

**ZAKLJUČCI:**

1. **PREDLOŽENE ALOKACIJE, VISINE POTPORA I INTENZITET POTPORE ZA PRIMARNU PROIZVODNJU**

Sudionici konzultacija većinom se slažu sa predloženim alokacijama, visinama potpore i intenzitetom potpore za primarnu proizvodnju. Stočari smatraju da sektor peradarstva nije zastupljen te da bi ga svakako trebalo uzeti u obzir budući da peradarstvo čini 20% stočarstva u Hrvatskoj. S obzirom na novonastalu situaciju na tržištu, bez potpora, smatraju da je teško da će ostati tako. Natječaj za brojlere nije raspisan više od 4 godine. Dio sudionika konzultacija s biljnim sektorom u predloženim alokacijama za primarnu proizvodnju smatraju da su ekološka poljoprivreda i proizvodnja zdrave hrane ugroženi te da se ne prati visina troškova. Prema navedenom prijedlogu, jednostavnije im je prekinuti ekološku poljoprivredu. Smatraju ako se u eko shemi koriste potpore za trake te 30% se iskoristi na maksimalnu mogućnost potpora, iznos potpore izjednačava se sa iznosom ekoloških potpora.

1. **PREDLOŽENE ALOKACIJE, VISINE POTPORA I INTENZITET POTPORA ZA PRERADU**

Većina sudionika je za predložene mjere, ali dio sudionika konzultacija smatra kako predložene alokacije izostavljaju peradarstvo. Ukazuju kako sektor peradarstva nije zastupljen. Brine ih što su na policama dućana zastupljenija jaja iz drugih država nego iz Hrvatske zato što je strana proizvodnja poticana te je **potrebno povećati alokacije za primarnu proizvodnju i za preradu u peradarskom sektoru.** Sudionici smatraju da iznosi predloženih alokacija ne prate visinu troškova osobito ekološke proizvodnje.

1. **NASTAVAK PRIMJENE PRAVA NA PLAĆANJA ZA OSNOVNU POTPORU DOHOTKU**

**Nastavak primjene prava** na plaćanja za osnovnu potporu dohotku unutar Strateškog plana većini je prihvatljiv, međutim sudionici ukazuju da su u provedena tri natječaja za mlade poljoprivrednike gdje su korisnici promijenili vrstu proizvodnje. Dio sudionika iskazuje zabrinutost **ukoliko prava po ha ostanu jednaka kao** i do sad. Korisnici koji su prešli samo s ratarske proizvodnje i na stočarsku proizvodnju, biti će zakinuti za dio koji bi bio veći s obzirom na broj uvjetnih grla. Postoje i korisnici koji više nemaju stoke, a prava im ostaju, što je destimulirajuće za stočare, osobito mlade i nove.

1. **UVJETI ZA PRERASPODIJELJENU POTPORU DOHOTKU, KOJA SE DODJELJUJE SVIM AKTIVNIM POLJOPRIVREDNICIMA ZA PRVIH 30 HA**

Sudionicima su prihvatljivi uvjeti za preraspodijeljene potpore dohotku, koja se dodjeljuje svim aktivnim poljoprivrednicima za prvih 30 ha. Nosioci poljoprivrede moraju biti mali proizvođači (pogotovo što se tiče stočarstva). Samodostatnost mora biti veća. Smatraju kako treba sagledati specifičnost proizvodnje RH te prema tome usmjeravati mjere.

1. **PRIJEDLOG EKO SHEMA**

Sudionicima su djelomično prihvatljivi prijedlozi Eko shema. Smatraju kako je 20% prevelik udio. Minimalni udio leguminoza, prema sudionicima, treba primijeniti samo na oranične površine. Zabrinjava ih veliki udio površina koje na taj način izlaze iz proizvodnje.

Prijedlog eko shema koji uključuje intervencije unutar izravnih plaćanja prema redoslijedu odabira sudionika: intenzivirana raznolikost poljoprivrednih površina, pašarenje na pašnjacima, intenzivirano održavanje ekološki značajnih površina (EZP), uporaba stajskog gnoja na oraničnim površinama, minimalni udio leguminoza od 20% na poljoprivrednim površinama te konzervacijska poljoprivreda. Sudionici smatraju kako iste moraju imati mogućnost kombinacije sa ekološkom poljoprivredom inače se boje kako će svi prestati biti ekološki proizvođači. Brine ih kako može biti zelena gnojidba ako poljoprivrednik mora kupiti 80 kg sjemena te zašto su potrebne četiri kulture ako dvije nisu profitabilne?

1. **KRITERIJI KOD ODREĐIVANJA AKTIVNOG POLJOPRIVREDNIKA:**

Svi predloženi kriteriji su prihvaćeni – upis u RPO, ekonomska veličina PG, promatranje udjela potpore u ukupnim prihodima, postavljanje udjela minimalno isporučenih poljoprivrednih proizvoda, uz predočenje računa i drugih zakonom propisanih dokumenata.

Također, dodani su kriteriji: dohodak od poljoprivrede, poslovanje u sektoru duže od 10 godina (isključivo OPG-a, bez obzira na promjenu nositelja), obavezna uplata mirovinskog i zdravstvenog osiguranja po osnovi poljoprivrede, samo onaj tko živi od poljoprivrede, veličina gospodarstva i ostvareni prihodi po jedinici površina.

Svi sudionici konzultacija složni su da u RPO trebaju biti upisani i OPG-i koji nemaju dopunsku proizvodnju. Sudionici podjednako smatraju da **minimalna veličina poljoprivrednog gospodarstva** (SO) treba biti 3000,00 eura SO i 6000,00 eura SO. Postoji bojazan da OPG (ukoliko je vrijednost istog manja od 3000 eura) nije aktivan.

1. **PROIZVODNO VEZANA POTPORA**

Sudionici konzultacija su se izjasnili da je **PVP u novom razdoblju potrebno dodjeljivati sljedećim sektorima** (redom po broju glasova):

1. Krave u proizvodnji mlijeka / voće (76%)
2. Krave dojilje / Krmni proteinski usjevi (68%)
3. Tov junadi / povrće (61%)
4. Ovce i koze (54%)
5. Šećerna repa (46%)

Pod **'ostalo' su navedeni sektori peradarstva, svinjogojstva i sjemenarstva** koji nisu obuhvaćeni. Sudionici smatraju kako bi najviše bi trebali dobiti svi oni sektori koji su najviše pogođeni krizama koje se događaju u proteklom periodu. Smatraju kako je potrebno očuvati sjemensku proizvodnju zbog drastičnih promjena u cijenama i potrebe smanjenja ovisnosti o uvozu. Sudionici biljnog sektora su se složili da je u PVP potrebno dati prednost ekološkoj proizvodnji.

**OSTALO:**


Sudionici konzultacija biljnog i stočarskog sektora traže projekcije kako bi se jasno vidjelo što bi se dogodilo kada bi se uvelo ograničenje na izravna plaćanja. Smatraju kako bi **ograničenje plaćanja trebalo biti 100.000,00 eura – 150.000,00 eura po poljoprivrednom gospodarstvu.** Smatraju kako je potrebno poštivati preporuke Komisije i Svjetske banke koje ukazuju na problem raspodjele sredstava koja ide u korist manje od 20% korisnika, te kako je potrebno pravednije raspodijeliti sredstva.

Brine ih što su ekološki proizvodi kao proizvodi sa visokom dodanom vrijednošću skuplji, a kupovna moć naših građana nije još dovoljno visoka za kupovanje takvih proizvoda. Smatraju kako je potrebno posebno organizirati dodatne konzultacije vezano za ekološku proizvodnju.

**Pitanja koja su se dodano postavila za daljnju raspravu:**

* Da li postoji model po kojem bi cvjetne i travne trake ušle u zbroj ekološki značajnih površina?
* Hoće li se smjeti na ekološke poljoprivredne površine nakon što godinu dana odstoji izvozit stajski gnoj iz konvencionalnih farmi kao što se to radi u ostalim državama. Mogu li se miješati IAKS mjere, odnosno kombinirati i koje su to mjere?
* Kako će se ostvariti 25% ekološke proizvodnje? Kako će se kroz strateški dokument to pokazati. Smatraju kako treba doći do promjene kompletnog zakonodavnog okvira, od zemljišta, poreznog sustava, udruživanja, zadruge itd.
* Glavno pitanje: Kako motivirati kupce da kupuju takve proizvode, uloga MP u tome!

**Biljni sektor**



**Stočarski sektor:**

